Vabadussõja võidusammas

pisi|Vabadussõja võidusammas 23. juuni 2009 öösel
Vabadussõja võidusammas on Tallinnas Vabaduse väljakul asuv mälestusmärk Eesti Vabadussõjas saavutatud võidule.

Vabadussõja võidusamba kaudu avaldab Eesti rahvas austust ja tunnustust kõigile neile, kes on pidanud võitlust Eesti vabaduse ja iseseisvuse nimel.

Sammas on 23,5 meetri kõrgune, koosneb 143 klaasplokist ja kujutab postamendil asuvat Eesti Vabadusristi. Projekti autorid on Rainer Sternfeld, Andri Laidre, Kadri Kiho ja Anto Savi.

Vabadussõja võidusammas avati 2009. aasta 23. juuni esimestel minutitel.

Monument on pälvinud kriitikat seoses mureneva klaasi ja valguslahenduse töökindlusega. Nii on selle haprust ja töömahukat käigushoidmist naljatlemisi seostatud ka Eesti riigi ja selle vabadusega, mis vajab pidevat tähelepanu ja suurt hoolt.Vabadussõja võidusammas Tallinna linnaruumi kunstikaart (vaadatud 20. jaanuaril 2026)

 Ajalugu 
 Realiseerimata kavad 
7. juulil 1920 otsustas Tallinna linnavolikogu lammutada Peeter I monumendi Heinaturul (praegusel Vabaduse väljakul). Kuju mahavõtmine lükati edasi ajani, mil on võimalik selle asemele püstitada mõni teine monument. Linna haridusosakonnale anti ülesandeks algatada ülemaaline korjandus ausamba rajamiseks. 10. veebruaril 1922 otsustas Tallinna haldusosakond Peeter I kuju maha võtta ja rajada selle asemele Vabadusplatsi ühes Eesti vabadusvõitlust ja iseseisvust tähistava monumendiga. Peeter I kuju võeti maha ööl vastu 1. maid 1922.

1922. aastal tegi Demobiliseeritud Sõjaväelaste Liit ettepaneku püstitada Tallinna Vabadussõja monument.

Vabadusplatsi arhitektuurilise ja ruumilise kujunduse parendamise eesmärgil korraldati 1937. aastal projektivõistlus. Konkursi võitsid Alar Kotli ja Ernst Kesa, kes kavandasid Jaani kiriku asemele kuuekorruselise Kohtupalee ja selle ette kõrge samba otsa ratsamonumendi.

20. veebruaril 1939 pidas oma esimese koosoleku Vabadussõja Üleriikliku Monumendi Püstitamise Peakomitee.

 Praeguse monumendi kavandamine 
Aprillis 2001 otsustas linnavolikogu uuesti rajada Vabadussõja Võidusamba ja käivitada selleks monumendikonkursi. Sügisel 2004 esitasid arhitektid planeeringu täienduse, millega monumendi asupaigaks saaks Ingeri bastioni müüride väljakaevamisega Mayeri treppide kõrvale tekkiv tühi plats. Oktoobris 2005 pandi Harjumäel Võidusambale nurgakivi.

15. augustil 2007 avalikustati Vabadussõja võidusamba ideekonkursi võidutöö "Libertas", mille autorid jäeti esialgu saladusse. Võidutöö kujutas 28 meetri kõrgust monumenti Harjumäe nõlval, mis koosneb postamendist ja selle otsas olevast Vabadusristist. Vabadusristi keskele kavatseti algul raiuda Eesti riigipiiri kontuur, kuid hiljem otsustati traditsioonilise mõõgaga käe ja "E" kasuks. Postamendil on kiri "Eesti Vabadussõda 1918–1920". Sammas on võidutööl paigutatud nõlvale rajatavale väikesele platsile ning samba taga asub sein, millele süvistatakse lõik president Konstantin Pätsi kõnest. Seejuures valgustatakse kõne alles päikese loojumise hetkel. Žürii esimees oli EELK peapiiskop Andres Põder.

 Samba ehitamine 
11. juulil 2008 otsustas kaitseminister Jaak Aaviksoo lükata Võidusamba avamise edasi 2009. aastasse.

pisi|Vabadussõja võidusammas (2009)
Sammas avati tseremooniaga 23. juuni (võidupüha) esimestel minutitel. Avatseremoonial esitati Urmas Sisaski oratoorium "Pro Patria", mille sõnade autor on Jaan Lõo.

 Samba remont 
Vähem kui kuu aega pärast samba avamist ilmnesid juba probleemid. Kolm paneeli olid teadmata põhjusel kogunud tolmu ning seetõttu võtnud roosaka varjundi. Need paneelid vahetati küll välja, paraku muutus ka üks asenduspaneel üsna kiiresti punakaks, sest see oli pärit eelmiste vigaste paneelidega samast partiist. Samuti kustutas ühel ööl tuled võidusambasse imbunud vesi. Võidusamba eest hoolt kandva AS Elmo vaatlusel selgus, et klaaside liitekohast oli vesi samba ristiosasse sisse tunginud. See tekitas lühise, mille tõttu lülitus osa valgustusest välja. 2009. aasta detsembris täheldati ka seda, et osa klaaspaneele muutub kollaseks. Samba autor Rainer Sternfeldt tõdes, et üksikutes paneelides on esinenud ka võõrkehi, näiteks suitsukoni ja nöörijupp. 2010. aasta juunis kukkus võidusamba nurgapaneel alla ning lõhkus osaliselt ka samba alusplaadi.

Võidusamba valgustus sai armetu ja logisev, tuvastasid 200 600 krooni (12 820 eurot) eest sambale ekspertiisi teinud Tallinna Tehnikaülikooli eksperdid. Uue lahenduse tegi KH Energia-Konsult AS ja tööd võeti vastu aprillis 2011. Ventilatsiooni- ja valguslahenduse remondi lepingu kogumaksumus oli 10,24 miljonit krooni (üle 654 000 euro).

Lisaks valgustusele ja ventilatsioonile on samba juures välja vahetatud mitu purunenud klaasiga lamineeritud plastist sambapaneeli ja sillutiseplaati. Need kulud on vähemalt osaliselt katnud kindlustus.

2017. aasta sügisel remonditi samba ümbruse kiviplaate, mis olid kahjustunud trikiratturite, rulatajate ja teiste kahjustajate tõttu.

 Samba maksumus 
Samba projekteeris ja ehitas Tšehhi klaasivabrik Sans Souci. Lepingus oli samba maksumuseks 3,39 miljonit eurot (koos 18-protsendise käibemaksuga 63 miljonit Eesti krooni). Kaitseministeerium tellis ka riigihanke "Ehitustööd mälestusmärgi rajamiseks", mille võitis firma Celander Ehitus OÜ hinnaga 26 890 269 krooni.

Reaalselt kujunes samba maksumus selle algsest lepingulisest maksumusest 2,5 korda suuremaks: selleks kulus 8,5 miljonit eurot.

 Samba ülalpidamine 
2013. aastal kirjutati meedias, et Vabadussõja võidusamba ülalpidamine maksab 5064 eurot kuus.

Samba kulud (ilma käibemaksuta) on aastate lõikes olnud alljärgnevad:

+ Vabadussõja võidusamba kulud Aasta Kulu, € sh remont, € sh ülalpidamine, € Märkused 2007  52 088  –  –  ideekonkurss 52 088 € 2008  8 500 000  –  –  projekteerimise ja ehitamise hange .., sh Sans Souci 3 390 000 + 140 000 € 2009  895 000  ..  rajamise esialgne kogukulu ~7 400 000, avamine 51 130, platsi hooldus 2260 € 2010  ..  valgustuse ja ventilatsiooni remont 895 000 € 2011  50 000 2012  46 827  ..  ..   2013  87 879  ..  50 640   2014  124 933  72 000  52 933  sambataguse nõlva (~60 000 €), eestrepi ja kõnniteede (~12 000 €) remont 2015  53 509  ..  ..   2016  125 823  75 063  50 760  samba tagaseina remont (graniitplaatide ja valgustuse vahetus) 72 696, muu remont 2367 € 2017  ..  76 000  ..  kahjustuste parandamine ning tõkestuste paigaldamine ~76 000, millest tõkestused ligi 3700 € 2018  ..  285 000  ..  peatrepi lahti tulnud astmeplaatide kinnitamine ja astmetealuse valgustuspaigaldise rekonstrueerimine 95 000, samba uute klaasdetailide paigaldus 190 000 € 2019  ..  ..  ~70 000   2020  ..  ..  ~70 000  2016...2020 tööd kokku 523 000 € 2021  ..  49 000  ~70 000  samba tagaseina valgustite vahetus 49 000 € 2022  ..  600 000  ..  samba valguse- ja automaatikalahenduse hankimine 600 000 €

 Kriitika ja uue monumendi ettepanekud 
Vabadussõja võidusammas on saanud kriitikat mitte üksnes oma kujunduse, maksumuse ja ülalpidamise eest, vaid ka tähenduse sügavuse osas. Kunstikriitikud ja osa arhitekte on leidnud, et monument rõhutab liiga abstraktset sümboolikat, jättes ajaloolise narratiivi ja konkreetse sõjategevuse mälestuse tagaplaanile.https://arvamus.postimees.ee/6428944/arvamus-vabadusamba-vale-sumbol
Selle tagajärjel on mõningaid vaateid, mille kohaselt oleks otstarbekas kavandada ja püstitada täiesti uus ning esinduslikum monument, mis sümboliseeriks Vabadussõja mälestust selgemalt ja ajaloole kohaselt. Kritiseerijad viitavad, et olemasolev sammas ei täida traditsioonilist memoriaalset funktsiooni, on kvaliteedilt ja kunstiliselt halb ning seetõttu toetavad uut lahendust projektipõhiselt.https://sirp.ee/s1-artiklid/c21-teadus/vabadus-voi-vaesus/

Lisaks on tähelepanu jäänud, et Vabadussõja temaatikat jäädvustavaid uusi monumente on kavandatud või püstitatud teistes Eesti paikades – näiteks Hiiumaal ja Tapal, kus kohaliku võistluse tulemusel on planeeritud mälestusmärgid, mis ühendavad sügavaid kujundeid ja nimedega tähistatud austusavaldusi langenutele.https://www.err.ee/1609402333/hiiumaa-vallavalitsus-kusib-riigilt-malestussamba-jaoks-veel-350-000-eurothttps://koiduaeg.ee/tapa-kirikuparki-pustitakse-uus-vabadussoja-malestusmark/

Seega rõhutavad kriitikud vajadust arutleda uue lahenduse üle, mis suhtleks selgema narratiivi, memoriaalse vormi ja ajaloolise kihiga – nii eesmärgiga täiustada Vabadussõja mälestamist kui ka anda ruumiprojektile senisest tugevam tähenduslik alus. Juhitakse tähelepanu et antud monumendile tehtud kulutused on suuremad kui näiteks San Jancito lahingu mälestusmärgile tehtu, kuigi viimane on Vabadussõja võidusambast kümneid kordi suurem ja parem. 

 Vaata ka 
 Vabadussõja Üleriikliku Monumendi Püstitamise Peakomitee

 Viited 

 Kirjandus 
 Juku-Kalle Raid. Vabaduse mõistmise sammas? (intervjuu Jaak Aaviksooga). Kultuuri KesKus, juuni 2009, lk 41–42.

 Välislingid 

 Artikleid 
 Raoul Kurvitz: "Vabadus- ja natsiristi sarnasus võib hakata segadust külvama" Eesti Päevaleht, 20. november 2007
 Meeli Kõiva: "Meeli Kõiva: kivist sai klaas ehk alasti keiser" Postimees, 26. märts 2008
 Priit Hõbemägi: "Vabadussammas upub saladuste sohu" Eesti Ekspress, 19. juuni 2008
 Tarmo Vahter: "Vabadussamba autorid võitlevad Tšehhi klaasivabriku kehva töö vastu" Eesti Ekspress, 19. juuni 2008
 Askur Alas: "Kaitseministeerium tahtis iidsetest müüridest üle sõita" Eesti Ekspress, 30. juuni 2008
 Askur Alas: "Huvitavaid fakte vabadussambast" Eesti Ekspress, 30. juuni 2008
 "Nõuad seaduse täitmist? Oled Eesti riigi vaenlane!" Eesti Ekspress, 4. juuli 2008
 "DOKUMENT: Vabadussamba eskiisi 18 puudust" Eesti Ekspress, 9. juuli 2008
 Martin Tamme: "Martin Tamme: linna nõuded võidusamba ehitusloa osas on õiguslikult põhjendamatud" Eesti Päevaleht, 13. juuli 2008
 Martin Tamme: "Samba ehitusloa lisanõuded pole põhjendatud" 14. juuli 2008
 "Riigikontroll asub uurima samba rajamise käiku" Eesti Päevaleht, 16. juuli 2008
 "Aas tervitab Riigikontrolli sekkumist võidusamba protsessi" Eesti Päevaleht, 16. juuli 2008
 "Kaitseministeerium tervitab samuti riigikontrolli sekkumist sambasaagasse" Eesti Päevaleht, 16. juuli 2008
 "Taavi Aas: kaitseministeerium ei oska meie head tahet hinnata" Eesti Päevaleht, 17. juuli 2008
 Urmas Jaagant: "Vabadussamba terassõrestik asub Eesti poole teele" Eesti Päevaleht, 1. november 2008
 Raimo Poom: Tšehhi klaasifirma nõuab võidusamba eest raha juurde Eesti Päevaleht, 20. november 2008
 Raimo Poom, Mari Kodres: Õudusunenägu saigi ilmsiks: vabadussammas tõmbub kollaseks Eesti Päevaleht, 20. detsember 2008
 Kadi Alatalu: "Klaasifirma esindaja: kriitika tulgu siis, kui töö on valmis" ERR, 23. detsember 2008
 Ando Leps: "Kalender valetab!" Kesknädal, 15. aprill 2009
 "Võidutuli avab vabadussamba" Eesti Kirik, 17. juuni 2009
 Andrei Hvostov: "Vanapagan ja vabadussammas", ekspress.ee, 19. juuni 2009
 "Juhtkiri: tülisambast lepitussambaks" Postimees, 22. juuni 2009
 Presidendi kõne Vabadussõja võidusamba avamisel, postimees.ee, 22. juuni 2009
 Tiina Kaukvere: Võidusammas äratab vastakaid tundeid, Õhtuleht, 26. juuni 2009
 Marek Strandberg: Kas meie vabadusesammas on äkki plastikust?, Marek Strandbergi võrgupäevik, 26. juuni 2010

Kategooria:Eesti Vabadussõja mälestusmärgid
Kategooria:Tallinna mälestusmärgid